Ayetên şeytanî (pirtûk)
Ayetên şeytanî (bi navê îngilîzî: The Satanic Verses) romaneke nivîskar Salman Rushdie ye ku li ser koçberên misilmanên Hindistanê yên li Brîtanyayê ye, ku beşek ji jiyana pêxemberê îslamî Mihemed îlhama xwe girtiye. Weşandina pirtûkê ji aliyê Viking Press ve di 26ê îlona 1988an de bû sedema rêze protesto û kiryarên tundiyê yên misilmanan. Di 14ê sibata 1989an de rêberê şoreşa Îranê Xumeynî fetwayek da û bang li hemû misilmanan kir ku Ruşdî bikujin.[1] Ji aliyê gelek rêxistinên taybet ve xelatek ji bo kuştina Ruşdî hate danîn, ku çend caran hate zêdekirin, herî dawî di sibata 2016an de.[2] Hikûmeta Îranê ya di bin serokatiya Xatemî de di sala 1998an de xwe ji banga kuştinê ya Xumeynî dûr xist.[3]